午餐同老公去路德圍搵食，最後決定食蕃茄，上次食過蕃茄通都唔錯，不過瑞士雞脾就一般，今次要試下其他小食。蕃茄通 炒蛋可有可無，唔係太特別，蛋味俾蕃茄蓋過，蛋都唔算滑，但係主角蕃茄通茄味濃，齒頰留香。蕃茄麵老公話最衰冇得加錢轉一丁，麵質當然失色吉烈豬扒好大件，炸得好香脆，超驚喜吉烈魚柳一樣都係好大件，炸到外脆內軟，配埋沙律醬超正，比吉烈豬扒更驚喜菠蘿冰用新鮮菠蘿整，好fresh好鮮甜!P.S.下次再黎要記得叫佢將豬扒同魚柳碎上,自己切會散晒。